《丹后诸先辈被荐书赴试南宫郡守曾惇既大合乐》
宋代·曾惇

夜窗几岁聚寒萤，一日秋闱较艺精。
不但春秋明古义，雅知月旦著乡评。
毫端剩埽三千牍，云路方期九万程。
三郡看魁天下士，丹丘应未坠家声。

作者简介：曾惇，字谹父，南丰（今属江西）人。纡子。高宗绍兴三年（一一三三）官太府寺丞，十二年知黄州（《能改斋漫录》卷一一），十四年知台州，十八年知镇江府，二十六年知光州（《建炎以来系年要录》卷七○、一五一、一五八）。　曾惇诗，据《能改斋漫录》等书所录，编为一卷。